شه‌فه‌ق نيوز/ مه‌فره‌زه‌يل هه‌واڵگيرى پۆليس ناوه‌ندى له‌ چوارچيوه‌ى ئاژانس هه‌واڵگيرى له‌ وه‌زاره‌ت ناوخوه‌يى، وه‌گووره‌ى زانياريه‌يليگ پڕ دقه‌ت هه‌واڵگيرى له‌لايه‌ن هاووڵاتييگ، تويه‌نست چه‌ته‌يليگ ك پێكهاتنه‌ له‌ سێ كه‌س ك دووان له‌ليان وه‌ڕه‌گه‌ز ئاسيايى و ئه‌واكه‌يش عراقى ده‌سگير بكا.
وه‌زاره‌ته‌گه‌ له‌ به‌ياننامه‌يگ وت: يه‌كيگ له‌و چه‌ته‌يله‌ كه‌سيگ ئاسيايى رفانوێد ك موقيم بويه‌ له‌ عراق.
به‌ياننامه‌گه‌ هه‌ميش وت: ئه‌و چه‌ته‌يله‌ له‌ باشوور به‌غدا ده‌سگير كريانه‌و كه‌سه‌ رفيايه‌گه‌يش ئازاد كرياگه‌و ئيفاده‌يان وه‌رگيرياگه‌و هه‌واڵه‌ كريانه‌ ئه‌را لايه‌نه‌يل په‌يوه‌نديدار له‌وه‌ر په‌يجوورى.
